## Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru

### NN 137/2010 (8.12.2010.), Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru

VLADA REPUBLIKE HRVATSKE

3521

Na temelju članka 17. stavka 1. a u vezi s člankom 19. stavkom 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009) i članka 18. stavaka 1. i 2. Zakona o koncesijama (»Narodne novine«, broj 125/2008), Vlada Republike Hrvatske je na sjednici održanoj 11. studenoga 2010. godine donijela

OBAVIJEST

O NAMJERI DAVANJA KONCESIJE U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA U MALOSTONSKOM ZALJEVU I MALOM MORU

I.

Koncesija se daje na pomorskom dobru u svrhu obavljanja djelatnosti uzgoja školjaka u Malostonskom zaljevu i Malom moru, a sukladno lokacijskoj dozvoli: UP/I-350-05/04-01/218, od 31. ožujka 2005. godine, Ureda državne uprave u Dubrovačko-neretvanskoj županiji, Službe za prostorno uređenje, zaštitu okoliša, graditeljstvo i imovinsko-pravne poslove.

II.

Područje pomorskog dobra koje se daje u koncesiju u svrhu gospodarskog korištenja radi obavljanja djelatnosti uzgoja školjaka određeno je poligonom točaka izraženih u Gauss-Krügerovoj projekciji kako slijedi:

|  |  |  |  |  |  |
| --- | --- | --- | --- | --- | --- |
| Broj polja | Koordinate | | | Površina  (m²) | Zona |
| 9 | A | X 4752753,00 | Y 6457276,00 | 7770,00 | 2 |
| B | X 4752693,00 | Y 6457414,00 |
| C | X 4752706,00 | Y 6457256,00 |
| D | X 4752646,00 | Y 6457393,00 |
| 191 | A | X 474804,18 | Y 6476167,73 | 3189,48 | 2 |
| B | X 4747901,09 | Y 6476220,88 |
| C | X 4747884,80 | Y 6476247,85 |
| D | X 4747791,64 | Y 4747791,64 |
| 506 | A | X 4747111,00 | Y 6475767,00 | 7620,00 | 2 |
| B | X 4747079,00 | Y 6475832,00 |
| C | X 4747992,00 | Y 6475782,00 |
| D | X 4747015,00 | Y 6475712,00 |
| 635 | A | X 4752050,00 | Y 6461232,00 | 13625,00 | 3 |
| B | X 4752010,00 | Y 6461194,00 |
| C | X 4752133,00 | Y 6461019,00 |
| D | X 4752196,00 | Y 6461045,00 |
| 640 | A | 4752713,00 | 6461285,00 | 9968,00 | 3 |
| B | 4752790,00 | 6461250,00 |
| C | 4752860,00 | 6461361,00 |
| D | 4752783,00 | 6461382,00 |

III.

U zoni 1. sukladno Studiji utjecaja na okoliš, dopušteno je uzgajati 0.80 kg školjaka, odnosno riba godišnje po metru kvadratnom koncesionirane površine.

U zoni 2. sukladno Studiji utjecaja na okoliš, dopušteno je uzgajati 1 kg školjaka, odnosno riba godišnje po metru kvadratnom koncesionirane površine.

U zoni 3. sukladno Studiji utjecaja na okoliš, dopušteno je uzgajati 1.20 kg školjaka, odnosno riba godišnje po metru kvadratnom koncesionirane površine.

IV.

Koncesija se daje na vremensko razdoblje do 31. prosinca 2022. godine.

V.

Obvezni privitak ponudi:

1. dokaz o sposobnosti ponuditelja:

– izvadak iz sudskog registra trgovačkog društva ili obrtnica s upisanom djelatnošću za koju se traži koncesija;

– račun prihoda i gubitka za prošlu godinu (osim za novoosnovana društva i obrte);

– podatke o bonitetu i solventnosti (BON 1 i BON 2, osim za novoosnovana društva i obrte);

– izjavu da je ponuditelj ispunio sve obveze iz drugih koncesija ako ih ima ili ih je imao;

– izjavu da li je ponuditelju do sada oduzimana koncesija;

2. ponuđeni iznos stalnog i promjenjivog dijela godišnje naknade za koncesiju s time da je početni iznos:

– 0.20 kuna po metru kvadratnom zauzete površine;

– 0.20% od prihoda;

3. studiju gospodarske opravdanosti, koja sadrži:

– postojeće stanje lokacije za koju se traži koncesija;

– plan investicija detaljno razrađen za cjelokupno vrijeme trajanja koncesije;

– iznos planirane investicije u zaštitu okoliša;

– iznos planirane ukupne investicije;

– izvore financiranja investicija (vlastiti izvori, krediti);

– procjenu rentabilnosti projekta (prihodi – rashodi);

– izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

– pismo namjere izdavatelja jamstva (banke) da će izdati jamstvo po dobivanju koncesije, koje jamstvo će biti bezuvjetno, »bez prigovora« i naplativo na prvi poziv, o davanju jamstva ponuditelja za dobro izvršenje obveza glede investicija, prema planu investicija iz studije gospodarske opravdanosti ponuditelja, na iznos 15% planirane investicijske vrijednosti, s rokom važenja 6 mjeseci po završetku planiranog investicijskog ciklusa;

4. idejno rješenje prema lokacijskoj dozvoli;

5. jamstvo za ozbiljnost ponude u vrijednosti od 2% od predviđene investicije u realizaciju projekta (bankovna garancija).

VI.

Kriteriji za odabir najpovoljnije ponude

|  |  |  |
| --- | --- | --- |
| – | ponuđena visina stalnog dijela naknade za koncesiju | 20% |
| – | ponuđena visina promjenjivog dijela naknade za koncesiju | 20% |
| – | ponuđeni iznos ukupnog investicijskog ulaganja prema studiji gospodarske opravdanosti | 40% |
| – | iznos investicije u zaštitu okoliša (u okviru ukupnih investicija) | 5% |

Formule i način izračuna:

a) Koef. stal. konc. = 20% X ponuđeni iznos stalnog dijela naknade za koncesiju
                                 najviši ponuđeni iznos stalnog dijela naknade za koncesiju

b) Koef. promjenj. konc. = 20% X ponuđeni iznos promjenjivog dijela naknade za koncesiju
                                         najviši ponuđeni iznos promjenjivog dijela naknade za koncesiju

c) Koef. ukupne investicije = 40% X ponuđeni iznos ukupne investicije
                                                 najviši ponuđeni iznos investicije

e) Koef. investicije u zaštiti okoliša =  5% X ponuđeni iznos investicije u zaštiti okoliša
                                                        najviši ponuđeni iznos investicije u zaštiti okoliša

VII.

Rok za predaju ponuda je 30 dana od dana objavljivanja ove Obavijesti u »Narodnim novinama«.

Ponude se dostavljaju na adresu: Ministarstvo mora, prometa i infrastrukture, Prisavlje 14, 10 000 Zagreb, u zatvorenim omotnicama s naznakom »za javno prikupljanje ponuda za dodjelu koncesija za gospodarsko korištenje pomorskog dobra radi obavljanja djelatnosti uzgoja školjaka u Malostonskom zaljevu i Malom moru«, te s napomenom »ne otvarati«.

Javno otvaranje ponuda bit će četvrti dan po isteku roka za predaju ponuda, s početkom u 14 sati. U slučaju da je navedeni dan neradni, otvaranje ponuda bit će prvi sljedeći radni dan.

VIII.

Postupak davanja koncesije započinje danom objave ove Obavijesti u »Narodnim novinama«.

Postupak na temelju kojeg se donosi Odluka i daje koncesija najpovoljnijem ponuditelju je javni postupak.

IX.

Ova Obavijest objavit će se u »Narodnim novinama«.

Klasa: 934-01/08-02/11

Urbroj: 5030116-10-5

Zagreb, 11. studenoga 2010.

Predsjednica
Jadranka Kosor, dipl. iur., v. r.

Ostalo, NN 137/2010-3521